1. 08.01.2021
2. **Владимир Уйба: «2021 во – Коми Республикаса историяын тӧдчана вежтас»**
3. «Коми Республикалы тырӧ 100 во.
4. 2021 во – Коми Республикаса историяын тӧдчана вежтас.
5. Коми мулӧн историяыс кузь, йӧзыс татчӧ заводитісны овмӧдчыны зэв важысянь нин. Но тӧдчана ин босьтӧ кызьӧд нэм, а стӧчджыка кӧ, 1921 во, кор коми войтырлӧн лоис инӧд ас му вылӧ, национальносьт вылӧ. Сэки Россия пытшкын заводитіс сӧвмыны сылӧн канлуныс.
6. Медводз Коми автономия лӧсьӧдӧм йылысь сёрниыс пансис 1918 вося тӧвшӧр тӧлысьын Усть-Сысольскын Рабочӧй, салдатскӧй да крестьянскӧй депутатъяслӧн сӧветса котыртан съезд дырйи. Та йылысь заводитіс сёрнисӧ сійӧ каднас водзмӧстчысь морт, ІV Каналан Думаса вӧвлӧм депутат Дмитрий Яковлевич Попов.
7. Коми автономия лӧсьӧдӧмӧ медтӧдчана пай пуктіс Дмитрий Александрович Батиев (РСФСР-са Наркомнац бердын Коми представительствоӧн веськӧдлысь). Тӧдчанаӧн лои Коммунистъяслӧн став зырянаса медводдза съезд, мый вӧлі Усть-Сысольскын сё во сайын 1921 вося тӧвшӧр тӧлысь 8 лунӧ. Буретш тані Дмитрий Батиев вӧзйис лӧсьӧдны РСФСР-ӧ пырысь Коми сӧветскӧй социалистическӧй республика. Коми национальнӧй мутас юкӧн лӧсьӧдісны 1921 вося моз тӧлысь 22 лунӧ «Коми (Зыряналӧн) автономнӧй обласьт йылысь» ВЦИК декрет примитӧмӧн. Со нэм чӧж нин тайӧ луныс лоӧ Коми Республика артмӧдан лунӧн. 1936 воын Коми автономнӧй обласьтсӧ вежисны Коми автономнӧй сӧветскӧй социалистическӧй республика вылӧ (Коми АССР).
8. Тайӧ кадколастас Коми муын заводитчисны ыджыд вежсьӧмъяс став юкӧнын. Тайӧ кадӧ вӧліны тӧдчана общественно-политическӧй лоӧмторъяс. 1937 вося лӧддза-номъя тӧлысьын примитісны Коми АССР-са медводдза Оланподув, 1938 воын вӧліны бӧрйысьӧмъяс Коми АССР-са Медвылыс Сӧветӧ. 1920-1930 воясӧ коми войтырлӧн историяын медводдзаысь лӧсьӧдісны национальнӧй школа, печать, литература, уджсикас серти искусство, наука. 1932 вося урасьӧм тӧлысьын воссис Коми канму пединститут, мый лои регионын медводдза вылыс тшупӧда велӧдчанінӧн.
9. Айму вӧсна Ыджыд тыш кадӧ республика босьтіс тӧдчана ин военнӧй производствоын кыдзи топливно-энергетическӧй да вӧр сырьё база. Комияс мукӧд войтыркӧд ӧтвылысь тышкасисны да шедӧдісны Ыджыд Вермӧм.
10. Войнабӧрся кадӧ Коми АССР-ын буракодь сӧвмис мусир да биару, из шом перъян промышленносьт, вӧр лэдзӧм. 60-80 воясын Коми АССР-ын ёна стрӧитчисны. Тайӧ воясӧ чужисны выль йӧзкост овмӧс юкӧнъяс. Ыджыд вермӧмъяс тайӧ кадӧ республика шедӧдіс КПСС-лӧн Коми обкомса медводдза секретар Иван Павлович Морозовлӧн юрнуӧдӧм улын.
11. Регион сӧвмӧдан выль вежтас заводитчис сӧвет кад бӧрын. 1992 восянь Коми АССР вежисны Коми Республикаӧ. 1994 воын республикаса медводдза Юралысьӧн бӧрйисны Юрий Алексеевич Спиридоновӧс, россияса канму да политикаын тӧдчана уджалысьӧс. Тайӧ кадӧ рынокса экономика лӧсьӧдігӧн вужвыйӧн вежсисны политика да экономика.
12. Сӧветскӧй союз киссьӧм дырйи странаын войтыръяс костын йитӧдъясыс эз вӧвны зумыдӧн. Миян регионын тӧдчана ин босьтіс коми войтырлӧн ӧтмунӧм. Комын во сайын 1991 вося тӧвшӧр тӧлысьын (тӧвшӧр тӧлысь 11-12 лунъясӧ) нуӧдісны Коми войтырлысь медводдза съезд. Тайӧ ӧтмунӧмыс уна во чӧж ёна тӧдчис республикалӧн общественно-политическӧй олӧм вылын. Тані бура ӧтув уджалӧны власьт да йӧзыс, кыпӧдӧны оз сӧмын коми войтырлы, но и Коми Республикаса став олысьлы тӧдчана юалӧмъяс. Талун Съездсӧ шӧр котыртысьӧн лоӧ «Коми войтыр» регионкостса ӧтйӧза ӧтмунӧм, кодлӧн Коми Республикаса Оланподув серти эм инӧд пыртны оланпастэчасӧ вӧзйӧмъяс.
13. Талун Коми Республика – Россияса канмулӧн тӧдчана юкӧн, коді озыр абу сӧмын коми, но и мукӧд войтырлӧн историяӧн да культураӧн, кодъяслы Коми муным лои чужан муӧн. Тайӧ енбиясӧн озыр му, кӧні юргӧны мича сьыланкывъяс, паныдасьлӧны важся хороводъяс, пӧль-пӧчьяслӧн вӧвлытӧм традицияяс.
14. Коми – тайӧ Россияын тӧдчана топливно-энергетическӧй база, ыджыд промышленносьтлӧн да бур шойччан позянлунъяслӧн мутас. Республикаын тӧдчана ин босьтӧ вӧр лэдзӧм, мусир да биару перйӧм. Регионлӧн бур аскиа луныс, ӧд миян нёль мутас пырӧ Россия Федерацияса Арктика зонаӧ.
15. Регион ёна сӧвмӧ социальнӧя, экономика да наука боксянь, тані лӧсьӧдӧны олӧм вылӧ бур гӧгӧртас.
16. Дона ёртъяс! Выль воӧн да Рӧштвоӧн! Тшупӧда пасӧн, Коми Республика!»
17. **Коми Республикаса Юралысь В.В. Уйба**
18. 08.01.2021
19. **Владимир Уйба: «2021 год – это важная веха в истории Республики Коми»**
20. «Наступил 100-летний юбилей Республики Коми.
21. 2021 год – это важная веха в истории Республики Коми.
22. Исторический путь Коми края и населяющих его народов был длительным, охватывая период с глубокой древности до сегодняшнего дня. Но особое значение мы уделяем двадцатому веку, а точнее говоря 1921 году, когда коми народ обрёл право на самоопределение в форме национально-территориального образования, давшего старт развития его государственности в составе России.
23. Впервые идея создания Коми автономии прозвучала в январе 1918 года в Усть-Сысольске на Учредительном съезде Совета рабочих, солдатских и крестьянских депутатов. Её озвучил известный в те времена общественный деятель, бывший депутат ІV Государственной Думы Дмитрий Яковлевич Попов, но её восприняли весьма осторожно.
24. Ключевую же роль в образовании Коми автономии сыграл Дмитрий Александрович Батиев (председатель Коми представительства при Наркомнаце РСФСР). Знаковым событием стал Первый Всезырянский съезд коммунистов, прошедший в Усть-Сысольске ровно сто лет назад 8 января 1921 года. Именно здесь Дмитрий Батиев предложил создать Советскую социалистическую республику Коми в составе РСФСР. Процесс создания коми национально-территориального образования завершился 22 августа 1921 года принятием Декрета ВЦИК "Об автономной области Коми (Зырян)". И вот уже в течение века этот день является Днём образования Республики Коми. В 1936 году Коми автономная область была преобразована в Коми автономную советскую социалистическую республику (Коми АССР).
25. Первое столетие - это период крупных изменений во всех сферах Коми края. Это период масштабных общественно-политических процессов. В июне 1937 года принята первая Конституции Коми АССР, в 1938 году прошли выборы в Верховный Совет Коми АССР. За короткий период 1920-1930 годов впервые в истории коми народа были созданы национальная школа, печать, литература, профессиональное искусство, наука. В феврале 1932 года был открыт Коми государственный пединститут, который стал первым высшим учебным заведением в регионе.
26. В годы Великой Отечественной войны республика заняла важное место в военном производстве как топливно-энергетическая и лесосырьевая база. Коми в одном строю с другими народами сражались и вместе ковали Великую Победу.
27. В послевоенный период в Коми АССР бурно развивались нефте- и газодобывающая, угольная промышленность, лесозаготовка. В 60-80 годы Коми АССР стала огромной строительной площадкой. В эти годы появился целый ряд новых отраслей народного хозяйства. Знаковых успехов в это время республика достигла под руководством первого секретаря Коми обкома КПСС Ивана Павловича Морозова.
28. В постсоветский период началась новая веха развития региона. С 1992 года Коми АССР преобразована в Республику Коми. В 1994 году первым Главой республики избран Юрий Алексеевич Спиридонов, крупный российский государственный и политический деятель. Это время радикальных политических и экономических преобразований в условиях становления рыночной экономики.
29. Период распада Советского союза сопровождался нестабильностью межнациональных отношений в стране. В нашем регионе ключевую конструктивную роль сыграло коми национальное движение. Тридцать лет назад в январе 1991 года (11-12 января) прошел первый Съезд коми народа. За годы своего существования этот институт гражданского общества приобрёл большой политический вес в общественно-политической жизни республики. Это площадка конструктивного диалога власти и общества, на которой поднимаются вопросы, жизненно важные не только для коми народа, но и для всех жителей Республики Коми. Сегодня основным организатором Съезда является Межрегиональное общественное движение коми народа «Коми войтыр», обладающее по Конституции Республики Коми правом законодательной инициативы.
30. Сегодня Республика Коми – неотъемлемая часть Российского государства с уникальным духовным и историко-культурным наследием не только коми народа, но и других народов, для которых Коми край стал родным. Это земля, богатая талантами, наполненная певучими напевами, древними хороводами, уникальными традициями предков.
31. Коми – это значимая топливно-энергетическая база России, территория масштабной промышленности и высоких рекреационных возможностей. Лесная и нефтегазовая отрасль остаются определяющими для республики. Большие перспективы для развития региона открывает вхождение четырёх наших территорий в Арктическую зону Российской Федерации.
32. Сегодня регион обладает человеческим и научным потенциалом, ресурсами для поступательного социально-экономического развития, формирования комфортного для проживания пространства.
33. Дорогие друзья, жители Республики Коми! C Новым Годом! Рождеством! С юбилеем Республики Коми!
34. Дона ёртъяс! Выль воӧн да Рӧштвоӧн! Тшупӧда пасӧн, Коми Республика!»
35. Глава Республики Коми В.В. Уйба